Története legnagyobb átszervezését indítja el az Audi - Gyártósor - autopro.hu - A magyar gépjárműgyártók és -beszállítók honlapja
Gyártósor digitális technológia
Szerző: autopro.hu/Sz.K. | 2017.07.12. 15:16
A negyedik ipari forradalom alapvetően bomlasztó, így a piac minden résztvevője számára elkerülhetetlen a teljes megújulás. Ennek hiányában a lemaradás veszélye fenyeget a piaci versenyben, nem utolsósorban olyan vállalatok mögött, akik csupán nemrég, ám merőben új megközelítésekkel, szolgáltatásokkal és ötletekkel jelentek meg a mobilitás piacán.
Jól érzékelhető, hogy az Audi lelkesen áll e kihívás elé, mivel az pontosan megfelel a vállalat és dolgozói személyiségének. A haladás az Audi génjeibe van írva, a vállalat azon hozzáállását jelezve, amellyel mindig is folytatta tevékenységét. Segítségével az Audi a jövőben is olyan meghatározó megoldásokkal kíván szolgálni ügyfeleinek, amelyek előnyt biztosítanak számára.
Az Audi gyorsan és a hagyományoktól eltérően jelenik meg új üzleti területeken, új termékformákat vezet be és alapjaiban változtatja meg a nagyvárosi mobilitást. Az előny mindvégig azon elkötelezettséghez kötődik, hogy sose elégedjünk meg a jelenlegi helyzettel, hanem újra és újra jobb megoldásokat kutatva elemezzük azt. Az Audi számára ugyanis az előny több mint csupán az élen járni. Annak igényét is jelenti egyben, hogy még nagyobb szabadságot kínáljon ügyfeleinek.
E stratégia három fő súlyponti elem köré szerveződik, amelyek egyaránt megjelennek Barcelonában, az új A8-as modell bemutatóján is – az „Audi. A haladás. 2025.” mindig digitális, fenntartható és városi.
Elérkezett a digitalizáció korszaka, a tárgyak internete révén egy csapásra adatok milliárdjai állnak rendelkezésünkre.
A holnap termelése szintén fejlett internetes hálózatokba szervezve működik majd. Az okosgyár a gyártás minden fázisát digitális úton hangolja össze, miközben az autógyártás modulrendszerű termelési eljárások, mesterséges intelligencia és ember-robot együttműködés nyomán válik még rugalmasabbá, illetve kíméli hatékonyabban a természeti erőforrásokat.
Az értékteremtés láncolata mentén újabb és újabb zöld fejlesztések és technikai vívmányok jelennek meg, amelyek egyaránt a környezet és a klíma védelmében alkalmazhatók. Az Audi környezetvédelmi alapítványa e zöld fejlesztések felkutatása, illetve alkalmazása érdekében tevékenykedik.
A jövőért folytatott versenyben az elektromos mobilitás az Audi hajtásrendszere: 2020-ra már három intenzív formavilágú és nagyteljesítményű elektromos autó szerepel majd kínálatában. A „Tiszta autók tiszta gyárakból” mottó szellemében az Audi jelenleg az Audi e-tron brüsszeli gyártását alakítja ki szén-dioxid-semleges módon. Az Audi a belsőégésű motorok világában is egyértelműen a szén-dioxid-semleges mobilitásra összpontosít. Szintetikus üzemanyagok, hálózatról tölthető és mild-hibrid hajtásrendszerű modellek, illetve fejlett aerodinamika és könnyűszerkezetes építés fokozzák tovább az alapvető modellsorozatok gazdaságosságát.
Audi. A haladás. – ez a digitális, fenntartható és városi stratégia az Audi szándékai szerint a 2025-ös esztendőn is jóval túlmutat, a teljes vállalatot és szolgáltatásait egyaránt új szintre emelve.	Kapcsolódó cikkek
Budapest SQA incoming technikus
Milliárdos fejlesztés a felsőzsolcai turbógyárban